Ista comarca con capital en Andorra ye recient y relacionada con a espleitación d'o lignito en o sieglo XX, a costrucción d'a central termica y a industrialización. D'antes Andorra yera un lugar chicot más d'a zona, equidistant entre lugars más grans como Alcorisa, Calanda y Albalat de l'Arcebispe, istos zaguers con una prospera agricultura de regano. Os lugars d'a Sierra d'Arcos no teneban guaire más relación con Andorra que con atras localidatz fuera d'a comarca.